สำนักงานเขตประเวศ ได้ตรวจสอบแล้วเหตุจากงานปรับปรุงล่าช้าเนื่องจากกท่อประปาอยู่ในแนววางท่อระบายน้ำจึงได้ประสานการประปานครหลวง ทำการย้ายท่อชั่วคราวแล้วจึงได้ทำการวางท่อระบายน้ำซึ่งขณะนี้มีความคืบหน้าไปแล้วประมาณ ๙๕% โดยเหลือช่วงปลายลงคลองบ้านม้า ขณะนี้จึงจะต้องให้การประปานครหลวงมาวางท่อประปาเสร็จแล้วจึงดำเนินการสร้างถนน ค.ส.ล.ต่อไปได้คาดว่าจะแล้วเสร็จภายในเดือนสิงหาคม 2566
มีการทำพื้นถนน ณ ซอยตามหมุด (ซอยผาสุกเกษม 4/1 ในซอยพัฒนาการ 63) แต่จนถึงบัดนี้ ได้ใช้เวลาไปมากพอสมควร และที่สำคัญคือ พื้นถนน ณ ปัจจุบัน มีความอันตรายเป็นอย่างมากต่อผู้ใช้รถใช้ถนน เนื่องจากพื้นเป็นทรายแทบทั้งหมด ไม่มีแรงยึดติดกับล้อ ล้อรถจักรยานยนต์มักไถลแทบทุกครั้ง ผู้ขับขี่สามารถล้มได้ ผู้ใช้รถยนต์ส่วนบุคคล ก็มักตกหลุมเช่นกัน
เป็นกำลังใจให้เจ้าหน้าที่กับช่างรับเหมาทุกคนครับ แต่ก็รบกวนเจ้าหน้าที่พยายามช่วยเร่งให้งานเสร็จสิ้นโดยเร็วที่สุดเท่าที่จะเป็นไปได้ด้วยนะครับ เนื่องจากเมื่อเช้านี้ก็มีรถยนต์ส่วนบุคคลได้ตกหลุมจากงานซ่อมแซม ช่างรับเหมาต้องแห่มาช่วยกัน แล้วมันเสียเวลาคนอื่นที่ต้องใช้ถนนสัญจร โดยเฉพาะผู้อาศัยที่มีบ้านอยู่ติดกับถนนเส้นนั้น